Presidenttien tapaaminen on mahdollisuus näyttää maailmalle mistä suomalaisuus on tehty.

Trumpin ja Putinin tapaaminen tuo mukanaan yli 1 500 ulkomaista ja kotimaista toimittajaa Helsinkiin. Vaikka itse tapaaminen onkin pääosassa, on kansainvälinen huomio myös oivallinen tilaisuus jäädä vierailijoiden mieleen.

Los Angeles Timesin Moskovan kirjeenvaihtaja Sabra Ayres on saapunut Helsinkiin jo muutaman päivän ennen tapahtumaa. Hän on ollut Moskovassa vuoden, mutta ei ole ehtinyt käydä Suomessa aikaisemmin.